Messi y Roccuzzo tienen tres fillos: Thiago, Mateo y Ciro. Pa zelebrar o primer preño d'a suya parella, Messi colocó a pilota debaixo d'a suya chambreta dimpués d'anotar en a victoria archentina por 4-0 debán de Ecuador o 2 de chunio de 2012, antes de confirmar o preño en una entrevista dos semanas más tarde. Thiago naxió en Barcelona, o 2 de noviembre de 2012. Messi anunzió a plegada d'o suyo fillo en a suya pachina de Facebook escribindo: "Uei soi l'ombre más feliz d'o mundo, o mío fillo naxió y grazias a Dios por iste presén!". O nombre y os siñals de manos de Thiago son tatuaus en a suya pantorrilla zurda. En abril de 2015, Messi confirmó en Facebook que asperaba unatro fillo, que naxió l'11 de setiembre de 2015 en Barcelona. Ciro, o suyo terzer fillo, naxió o 10 de marzo de 2018.